b"\n_START_ARTICLE_\nAntibombolla\n_START_PARAGRAPH_\nUna antibombolla \xc3\xa9s una gota de l\xc3\xadquid envoltada per una fina pel\xc2\xb7l\xc3\xadcula de gas, \xc3\xa9s a dir, el contrari a una bombolla, que \xc3\xa9s una esfera de gas envoltada per una prima capa de l\xc3\xadquid. Les antibombolles es formen quan un l\xc3\xadquid cau o flueix de manera turbulenta dins d'aquest mateix l\xc3\xadquid o d'un altre diferent. Poden passar sobre la superf\xc3\xadcie d'un l\xc3\xadquid com pot ser l'aigua, en aquest cas tamb\xc3\xa9 s\xc3\xb3n conegudes com a gl\xc3\xb2buls d'aigua, o poden trobar-se completament submergides en el l\xc3\xadquid al qual s'han dirigit._NEWLINE_Les antibombolles s\xc3\xb3n un fenomen com\xc3\xba per\xc3\xb2 molt poc reconegut, en part pel seu aspecte semblant al de les bombolles d'aire i en part tamb\xc3\xa9 per la seva naturalesa ef\xc3\xadmera. Gr\xc3\xa0cies a algunes barreges m\xc3\xa9s sabonoses es pot aconseguir que siguin molt m\xc3\xa9s duradores. La primera observaci\xc3\xb3 es va produir l'any 1932.\n_START_SECTION_\nAplicacions potencials de les antibombolles\n_START_PARAGRAPH_\nSi les antibombolles es poden estabilitzar poden ser usades per formar un llarg i durador agent anti-escuma que es pot utilitzar com lubricant o com a filtre de gasos._NEWLINE_Les pr\xc3\xb2pies antibombolles es poden utilitzar per a processos qu\xc3\xadmics com l'eliminaci\xc3\xb3 de contaminants d'una llar de foc._NEWLINE_Canviar l'aire en les capes de les antibombolles per un altre l\xc3\xadquid es podria utilitzar com a sistema d'enviament de droga mitjan\xc3\xa7ant la creaci\xc3\xb3 una capa exterior de l\xc3\xadquid-pol\xc3\xadmer al voltant de la droga. Enfortint el pol\xc3\xadmer amb llum ultraviolada es formaria una c\xc3\xa0psula de f\xc3\xa0rmac."